Ke tshwentswe ke nyalo e e se nang boleng
Ke kwala jaana ka pelo e e botlhoko fela thata. Ke mme wa dingwaga tse di masome mane, ke tsenye mo nyalong ka 2008. Mme e sale jaaka ke nyalwa ke rre wa me ga a ise a ko a dirise maitlamo a nyalo. Ke ne ka tsaya matsapa a go itsese botsadi jwa rona, mme ga seka ga nna nko e e tswang lemina.
Mmamalome kgang ena e ntsentse bolwetse e le ruri mo ke tlaa felelang ke tsere ditshwetso tse di seng maleba. Ke kopa kgakololo ya gago gore ke lebe kae fa go ntse jaana ka gore ke setse ke le mo ngwageng wa borataro ke sa itse kwa monna wa me a leng teng.
Ke maswabi gore rre yo o nyalaneng le ene a bo a kgathologile maitlamo a a a dirileng. Ka o sa kgotsofalela tshwetso ya ga mmakaseterata, ke gakolola gore o boele kwa go bone o dire boikuelo, kana o ikopanye la lephata la bong (Gender Affairs) mme o ba itsese ka mathata a gago gongwe ba ka go gakolola gore kgato o tseye efe. Mme gape Setlogolo, ke go gakolola gore o kope thuso ka mananeo a puso a o ka a dirisang go itshetsa.